મ્યુનિસિપલ કોર્પોરેશનના ડિજિટલ મેનેજમેન્ટ માટે ઈઆરપીનો સીસ્ટમ ઊભી કરવા માટે પણ ટેન્ડર મંગાવાયા હતા. જેમાં રૂ. ૫.૩૫ કરોડનો ભાવ ભરનાર એલ-૧ એજન્સીને કામગીરી સોંપવાનો નિર્ણય લેવાયો છે. મ્યુનિસિપલ કમિશનર પદે એસ.એલ. અમરાણીની નિમણૂક બાદ પ્રથમ વખત સ્માર્ટ સિટી કંપનીના બોર્ડની બેઠક યોજાઈ હતી. આ બોર્ડમાં ચેરમેન પદે સત્તાવાર રીતે નવા મ્યુનિસિપલ કમિશનરની વરણી સાથે જીયુડીએમના એમ.એસ. પટેલ, કલેક્ટર એસ.કે. લાંગા, ગુડાના સીઈઓ જી.સી. બ્રહ્મભટ્ટની ડાયરેક્ટર તરીકે વરણી કરાઈ હતી. બોર્ડની બેઠકમાં સ્માર્ટ સિટી હેઠળ હાથ ધરાનારા વિકાસ કાર્યો અંગે મહત્ત્વના નિર્ણયો લેવાયા હતા.